
Parlamentul României
Camera Deputaţilor

Comisia pentru sănătate                          Comisia pentru muncă
         și familie                                              şi protecţie socială
 Nr.4c-10/590                                              Nr.4c-10/450

                                                                  București, 9 mai 2023                                
	
Către
BIROUL PERMANENT
AL
CAMEREI DEPUTAȚILOR


Vă înaintăm, alăturat, raportul comun asupra propunerii legislative pentru modificarea articolului 26 alin.(1) din O.U.G. nr.158/2005 privind concediile şi indemnizaţiile de asigurări sociale de sănătate şi a propunerii legislative pentru modificarea Ordonanţei de Urgenţă a Guvernului nr.158/2005 privind concediile şi indemnizaţiile de asigurări sociale de sănătate, trimise Comisiei pentru sănătate și familie și Comisiei pentru muncă şi protecţie socială  pentru dezbatere şi examinare în fond, cu adresele nr.Plx 637/2022, respectiv 
nr.Plx 640/2022 ambele din 17 octombrie 2022.

Prezentul raport a fost întocmit în conformitate cu prevederile art.69 din Regulamentul Camerei Deputaţilor, republicat, cu modificările şi completările ulterioare.


           PREŞEDINTE,                                             PREȘEDINTE,

        Dr.Nelu TĂTARU                                       Adrian SOLOMON

RAPORT COMUN
asupra propunerii legislative pentru modificarea articolului 26 alin.(1) din O.U.G. nr.158/2005 privind concediile şi indemnizaţiile de asigurări sociale de sănătate
(Plx 637/2022)
şi a propunerii legislative pentru modificarea Ordonanţei de Urgenţă a Guvernului nr.158/2005 privind concediile şi indemnizaţiile de asigurări sociale de sănătate
(Plx 640/2022)


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate și familie și Comisia pentru muncă şi protecţie socială au fost sesizate cu dezbaterea pe fond a propunerii legislative pentru modificarea articolului 26 alin.(1) din O.U.G. nr.158/2005 privind concediile şi indemnizaţiile de asigurări sociale de sănătate (Plx 637/2022) şi a propunerii legislative pentru modificarea Ordonanţei de Urgenţă a Guvernului nr.158/2005 privind concediile şi indemnizaţiile de asigurări sociale de sănătate 
(Plx 640/2022).

Prezentul raport comun a fost întocmit cu respectarea prevederilor art.69 din Regulamentul Camerei Deputaţilor, republicat, cu modificările şi completările ulterioare. 


La întocmirea acestuia, Comisia pentru sănătate și familie și Comisia pentru muncă și protecție socială au avut în vedere:
· avizele favorabile ale Consiliului Legislativ (nr. 861 şi nr.862 din 21.07.2022)
· avizele favorabile ale Consiliului Economic și Social (nr.4130 și nr. 4143 din 05.07.2022)
· avizele favorabile ale Comisiei juridice de disciplină și imunități 
(nr.4c-13/928/13.12.2022 și nr. 4c-13/931/06.12.2022)
· avizele favorabile ale Comisiei pentru drepturile omului, culte şi problemele minorităţilor naţionale (nr.4c-6/686 și nr.4c-6/688 din 26.10.2022)
· avizele favorabile ale Comisiei pentru egalitate de șanse pentru femei și bărbați (4c-20/541 și nr. 4c-20/543 din 26.10.2022) 
· punctele de vedere, negative, ale Guvernului.

	Cele două iniţiative legislative au acelaşi obiect de reglementare, respectiv modificarea art.26 alin.(1) din Ordonanţa de urgenţă a Guvernului nr.158/2005, urmărindu-se extinderea vârstei până la care se poate acorda concediu şi indemnizaţie pentru îngrijirea copilului bolnav, de la 7 ani cât este în prezent, la 12 ani.

Membrii Comisiei pentru muncă și protecție socială au dezbătut propunerile legislative în ședința din data de 5 aprilie 2023.
La lucrările comisiei au participat deputaţii conform listei de prezenţă.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Tiberiu Marius Brădățan, Secretar de Stat în cadrul Ministerului Sănătății.

Membrii Comisiei pentru sănătate și familie au dezbătut inițiativele legislative în ședința din data de 8 mai 2023.
La lucrările comisiei au participat deputații conform listei de prezență.

Propunerile legislative au fost respinse de Senat, în calitate de primă Cameră sesizată, în şedinţa din 10 octombrie 2022.

În raport cu obiectul şi conţinutul lor, ambele propuneri legislative fac parte din categoria legilor organice.
Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, membrii celor două comisii au hotărât, cu unanimitate de voturi, să propună plenului Camerei Deputaților, un raport comun de adoptare cu amendamente a propunerii legislative cu nr. Plx 637/2022 şi respingerea propunerii legislative cu nr. Plx 640/2022, prevederile acesteia regăsindu-se în forma adoptată de comisie.
Amendamentele admise se regăsesc în anexa care face parte integrantă din prezentul raport comun.

	

PREȘEDINTE,                                         PREȘEDINTE,
       Dr.Nelu TĂTARU                                    Adrian SOLOMON




SECRETAR,                				   SECRETAR,
    Liviu-Ioan BALINT			           Dan-Constantin Şlincu 






                                                                                                     Şef birou Lidia Vlădescu

         Întocmit,                                                                               Întocmit, 
         Consilier parlamentar, Livia Spînu                                            Consilier parlamentar  Sorina Szabo

ANEXA 

AMENDAMENTE ADMISE

În urma dezbaterilor, Comisiile au hotărât adoptarea propunerii legislative cu următoarele amendamente:


	Nr. crt.
	Text
act normativ de bază
	Text
propunere legislativă 
	Text adoptat de Comisii
(autor amendament)
	Motivare

	1. 
	
__
	
Titlul legii

Lege pentru modificarea articolului 26 alin. (1) din O.U.G. nr. 158/2005 privind concediile şi indemnizaţiile de asigurări sociale de sănătate
	


Lege pentru modificarea art.26 alin.(1) din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate

Autori: membrii comisiilor 

	


Pentru respectarea normelor de tehnică legislativă.

	2. 
	
__
	
Articol unic.- La articolul 26 din Ordonanţa de Urgenţă a Guvernului nr. 158/2005, privind concediile şi indemnizaţiile de asigurări sociale de sănătate, publicată în Monitorul Oficial nr. 1074 din 29 noiembrie 2005, cu modificările şi completările ulterioare, alin. (1) se modifică şi va avea următorul cuprins:

	
Articol unic. - La articolul 26 din Ordonanţa de urgenţă a Guvernului nr. 158/2005, privind concediile şi indemnizaţiile de asigurări sociale de sănătate, publicată în Monitorul Oficial al României, Partea I, nr. 1074 din 29 noiembrie 2005, aprobată cu modificări și completări prin Legea nr.399/2006, cu modificările şi completările ulterioare, alineatul (1) se modifică şi va avea următorul cuprins:

Autori: membrii comisiilor 

	

Pentru respectarea normelor de tehnică legislativă.





Pentru respectarea exigențelor impuse de normele de tehnică legislativă.

	3. 
	
Art. 26 - (1) Asiguraţii au dreptul la concediu şi indemnizaţie pentru îngrijirea copilului bolnav în vârstă de până la 7 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani.

	
„(1) Asiguraţii au dreptul la concediu şi indemnizaţie pentru îngrijirea copilului bolnav în vârstă de până la 12 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani."
	
Nemodificat

